
Tárgy: Önkormányzati közalapítványok beszámolója tevékenységükről
Előterjesztés

amely készült a Képviselő-testület 2020. június 25-i testületi ülésére

Tisztelt Képviselő-testület!

A 2006. évi LXV. törvény 1.§ (2) bekezdés e) pontja alapján a közalapítványok alapító okiratban megjelölt ügyvezető szerve (kuratóriuma) a közalapítvány működéséről az alapítónak évente köteles működéséről beszámolni és gazdálkodásának legfontosabb adatait nyilvánosságra hozni.

Az önkormányzat jelenleg aktívan működő közalapítványai a következők:
· „Stingl Vince” Kulturális és Szociális Közalapítvány
· „Általános Iskolás Gyermekeinkért” Közalapítvány

A Közalapítványok a beszámolási kötelezettségüknek eleget tettek. (Beszámolóik az előterjesztés mellékletei.)

A beszámolók alapján megállapíthatók, hogy a közalapítványaink sajnos nem felelnek meg a közhasznú jogállás szigorú követelményeinek.  
Kérem a Tisztelt Képviselő-testületet, szíveskedjen a beszámolókat tudomásul venni.

Határozati javaslat
Herend Város Önkormányzat Képviselő-testülete az önkormányzati közalapítványok 2019. évi tevékenységéről szóló beszámolóját elfogadja.
Felelős: polgármester
Határidő: azonnal

Herend, 2020. június 23.
Tisztelettel:
 
 






Jánszky Lajos László
       polgármester

